钦定古今图书集成/理学汇编/学行典/第084卷 > 朱子大全集 > 《答杨子直》
## 钦定古今图书集成/理学汇编/学行典/第084卷 > 朱子大全集 > 《答杨子直》

学者堕在语言，心实无得，固为大病。然于语言中，罕
见有究竟得彻头彻尾者。盖资质已是不及古人，而
工夫又草草，所以终身于此，若存若亡，未有卓然可
恃之实。近因病后，不敢竭力读书，闲中却觉有进步
处。大抵《孟子》所论“求其放心”，是要诀尔。